cyanic-selkie/wikianc huggingface dataset:
Jean Laux-Steichen
Dem Jean Laux-Steichen seng Duechter Albertine (1907 Keel - 1970 Esch/Uelzecht) war mam Dr. Adolphe Feyder (1898-1981), vun 1925 un Dokter zu Esch-Uelzecht a vun 1928 un zu Schëffleng.
Dhiraj Sabharwal
Den Dhiraj Sabharwal ass e lëtzebuergesche Journalist a Museker. Hien ass zanter 2017 Chefredakter vum Tageblatt.
Ausbildung a Carrière
Den Dhiraj Sabharwal huet op der Schwäizer Université de Fribourg en Doktorat an der Kommunikatiounswëssenschaft an der Mediefuerschung gemaach (Qualitéitsjournalismus an der Däitsch- a Westschwäiz vun 1945 bis 2014). Tëscht 2011 an 2015 huet hien als Diplomassistent a Fuerscher um Department of Communication and Media Research vun der selwechter Universitéit geschafft.
Schonn 2005 huet hien als Stagiaire beim Tageblatt ugefaangen a war och nieft Studium a Fuerschung fir d'Zeitung aktiv. 2011 ass hie Redakter am Ressort fir international Politik ginn an huet 2014 d'Leedung dovun iwwerholl. Zu deem Zäitpunkt war hien de jéngste Ressortleeder an der Geschicht vum Tageblatt. 2015 ass hie stellvertriedende Chefredakter a Member an der Generaldirektioun vum Grupp Editpress ginn.
Zanter 2017 ass den Dhiraj Sabharwal Chefredakter a stellvertriedenden Direkter vum Tageblatt, am Joer 2023 ass en vun beiden Posten zreckgetrueden.
Musek
Musikalesch ass den Dhiraj Sabharwal als Gittarist an der Escher Hardcore-Rockband Everwaiting Serenade aktiv.
Jacinda Ardern
D'Jacinda Kate Laurell Ardern, gebuer de 26. Juli 1980 zu Hamilton, an Neiséiland, ass eng neiséilännesch Politikerin vun der New Zealand Labour Party an zanter dem 1. August 2017 hir Parteipresidentin. De 26. Oktober 2017 gouf se als 40. Premierministesch vun Neiséiland vereedegt.
Als Folleg vun de Parlamentswale vum 23. September 2017 huet d'Labour Party sech op eng Koalitioun mat New Zealand First an der Ënnerstëtzung vun der Green Party of Aotearoa New Zealand gëeenegt, an d'Jacinda Ardern gouf Premierministesch.
Den 19. Januar 2023 huet si hire Récktrëtt aus perséinleche Grënn ugekënnegt. Si bleift awer bis de 7. Februar 2023 am Amt.
Claude Brasseur
De Claude Brasseur, gebuer als Claude Espinasse de 15. Juni 1936 zu Neuilly-sur-Seine a gestuerwen den 22. Dezember 2020, war e franséische Schauspiller.
Surveyor 5
De Surveyor 5 war déi fënneft Moundsond vun der US-amerikanescher Raumfaartagentur NASA am Kader vum Surveyor-Programm. De Surveyor-Programm war den Nofollger vum Ranger-Programm. D'Resultater vum Programm sollten déi éischt bemannt Moundlandung virbereeden. Surveyor 5 sollt onbeschiedegt um Äerdmound landen a vun do Biller an Donnéeë op d'Äerd iwwermëttelen. Si war anescht wéi d'Virgänger-Sonden an hat en Alphapartikel-Röntgenspektrometer a méi Instrumenter u Bord. D'Surveyor 5 war déi drëtt US-amerikanesch Sond, déi mëll um Äerdmound gelant war an Donnéeë a Biller op d'Äerd geschéckt hat. Si war déi éischt Sond, déi Analyse vun der Uewerfläch geholl hat an op d'Äerd gesent hat.
Claude Brasseur
De Claude Brasseur ass de Jong vum Schauspiller Pierre Brasseur a vun der Schauspillerin Odette Joyeux.
Surveyor 5
Missioun
De Surveyor 5 war den 8. September 1967 u Bord vun enger Atlas-Centaur-Rakéit vun der Startramp LC-36 vun der Cape Canaveral Air Force Station gestart. Eng Kurskorrektur vm 9. September war reiwungslos verlaf. Duerch Problemer mat dem Heliumdrock an den Dreifstofftanken gouf d'Ofbremsphas eréischt bei enger Héicht vun 1.300 Meter an enger Vitess vun 30 m/s, amplaz vun der geplangtener Héicht vun 10.700 Meter an enger Vitess von zirka 135 m/s ageleet. Den 11. September 1967 war de Surveyor 5 um 00:46 Auer UTC trotz de Feelfunktioune mëll am Mare Tranquillitatis op enger Fläch mat engem Gefäll vun 20 Grad gelant. Si hat hiren Zilpunkt ëm 29 Kilometer verfeelt. Schonn den éischte Mounddag hat si 18.006 Biller, an den Alphastralespektrometer hat fir d'éischt Analyse vun engem ausserierdesche Kierper iwwermëttelt.
Den 13. September goufen d'Vernier-Dreifwierker fir kuerz Zäit mat engem klenge Schub gezünt. D'Sond hat net ofgehuewen. Duerch dës Zündung sollt d'Verhale vun der Mounduewerfläch ënnersicht ginn. An den nächste Mounddeeg hat Surveyor 5 weider Biller an Donnéeë vum Alphastralen-Spektrometer iwwermëttelt an hat och de Baggerarm agesat. D'Auswäertungen haten erginn, datt d'Mounduewerfläch änlech opgebaut ass wéi ierdesche Basalt: 53 % bis 63 % Sauerstoff, 15,5 % bis 21,5 % Silicium, 10 % bis 16 % Schwiefel, Eisen, Kobalt an Néckel, 4,5 % bis 8,5 % Aluminium a kleng Deeler vu Magnesium, Kuelestoff an Natrium.
De 17. Dezember 1967 war de Funkkontakt mat der Sond ofgebrach. Biller goufen um éischten, zweeten a véierte Mounddag iwwerdroen. Am Ganzen hat d'Sond 19.118 Biller op d'Äerd geschéckt.
Aly Schroeder
Den Aly Schroeder, gebuer de 16. Juni 1944 zu Nidderdonwen, a gestuerwen de 5. Mäerz 2013 zu Jonglënster, war e lëtzebuergesche Politiker.
Surveyor 5
Missioun
D'Missioun war en Erfolleg.
Aly Schroeder
Vun 1970 bis 1979 war den Aly Schroeder Sekretär, a vun 1979 bis 1984 President vum Ost-Bezierk vun der LSAP, deen hien am Laf vun den 1970er Joren, no der Ofspléckung vun den SdP-Leit, zesumme mam Marcel Schlechter, dem Jos Massard an anere Militanten nees nei opgebaut huet.
Hie souz vun 1984 bis 1989 fir d'LSAP an der Chamber a war och Schäffen a Conseiller an der Gemeng Jonglënster. An der Period 1989 – 1990 war hie President vum Benelux-Parlament.
Enn 2014 huet d'Famill posthum dem Aly Schroeder säi Buch iwwer d'Entwécklung vun der Beruffsausbildung zu Lëtzebuerg publizéiert (« Développement de la formation professionnelle au grand-duché de Luxembourg », 264 S.).
MTV Video Music Awards
D'MTV Video Music Awards, dacks als VMAs gekierzt, sinn eng Museksauszeechnung, mat där den Televisiounssender MTV de beschte Museksvideo an déi bescht Kënschtler vum Joer éiert.
D'VMAs gëtt et zënter 1984. All Joer am August oder September gëtt eng Präiszeremonie an den USA organiséiert.
D'Präisstatu stellt en Astronaut um Mound duer a gëtt "moonman" oder "moon person" genannt.
Zënter 2006 ginn d'Gewënner an alle Kategorie vum Public iwwer dem MTV seng Websäit bestëmmt. Do virdru gouf dat vun enger Jury gemaach.
Fir den europäesche Kontinent gëtt et donieft d'MTV Europe Music Awards.
Vaillac
Vaillac ass eng franséisch Uertschaft a fréier Gemeng am Departement Lot, an der Regioun Occitanie.
Den 1. Januar 2016 huet Vaillac mat Beaumat, Fontanes-du-Causse, Labastide-Murat a Saint-Sauveur-la-Vallée fusionéiert fir déi nei Gemeng Cœur de Causse ze bilden, an ass zanterhier eng delegéiert Gemeng vun där Gemeng.
D'Uerschaft läit um Uwänner vum Foulon.
Dorota Wünsch
D'Dorota Wünsch, gebuer 1962 zu Lodz (Polen) ass eng däitschsproocheg Kënschtlerin an Illustratorin. Si huet vun 1981 bis 1983 op der Konschtakademie vu Lodz studéiert, koum 1984 iwwer e Gaaschtstipendium an Däitschland an huet bis 1992 op der Mainzer Universitéit Konscht studéiert.
D'Dorota Wünsch ass Mamm vun dräi Kanner a lieft a schafft zu Saarbrécken. Si gouf 2014 - zesumme mam Jhemp Hoscheit - mam Lëtzebuerger Buchpräis an der Kategorie vun de Kanner- a Jugendbicher ausgezeechent a krut och de Präis „Coup de Coeur“ vun der Jury fir Den Eppes.
Publikatiounen
Auswiel vu Publikatiounen déi d'Dorota Wünsch illustréiert huet:
Céline Besch-Schmit
D'Céline Besch-Schmit, gebuer 1922 zu Altwis a gestuerwen de 24. Oktober 1991 an der Stad Lëtzebuerg, war eng lëtzebuergesch Mykologin.
Nodeems d'Céline Besch fënnef Kanner groussgezillt hat, huet si am « Service de la jeunesse » geschafft.
D'Céline Besch, déi zënter 1974 Member vun der Société des naturalistes luxembourgeois (SNL) war, war déi dreiwend Kraaft bei der Grënnung vum Groupe de recherche mycologique vun der SNL am Joer 1983. Si war och aktiv am Vulleschutz.
MTV Europe Music Awards
D'MTV Europe Music Awards, kuerz MTV EMA, sinn eng Museksauszeechnung, mat där den Televisiounssender MTV d'Sänger a Gruppe vum Joer éiert. Si sinn d'europäescht Géigestéck vun den US-amerikaneschen MTV Video Music Awards.
D'Auszeechnunge gëtt zënter 1994 all Joer am November wärend enger Präiszeremonie an engem Land an Europa verdeelt.
Trotz dem Numm ginn d'MTV EMAe staark vun amerikanesche Kënschtler dominéiert. Déi meescht Kënschtler, déi wärend der Zeremonie optriede sinn aus den USA, an och d'Moderatoren an d'Laudatore si sielen aus Europa. An den eenzele Kategorie kann zwar jiddwereen iwwer eng Websäit wielen, mee MTV setzt d'Nominatioune fest. Et gëtt regional Kategorien, mä déi ginn zäitgläich ausgestraalt. Esou gesinn zum Beispill d'Spectateuren a Polen nëmmen, wien an der Kategorie "Best Polish Act" gewonnen huet, an net wien an anere Kategorie wéi "Best Frencg Act" oder "Best Dutch Act" gewonnen huet.
D'Präisstatu ass eng sëlwreg Weltkugel mat enger Sprongfieder, déi d'Buschtawen MTV halen.
Günther Schramm
De Günther Schramm, gebuer den 18. Februar 1929 zu Potsdam, ass en däitsche Schauspiller an Televisiounsmoderateur.
Hien huet vun 1973 bis 1981 d'Quizsendung Alles oder nichts a vun 1981 bis 1985 d'Quizsendung Erkennen Sie die Melodie? op der Televisioun moderéiert.
Liichtecho
E Liichtecho ass eng echoaarteg zäitlech versat Streeung vu Liicht an interstellarem Gas a Stëbs, déi vun engem Stär wärend engem kuerzen Hellegkeetsblëtz, wéi enger Nova oder Supernova, ausgesent gëtt. Déi duerch d'Streeung siichtbar Gas- a Stëbswolleke goufen deelweis vum Stär wärend fréieren Ausbrëch ofgestouss oder si Bestanddeel vun der interstellarer Matière. De Liichtecho breet sech vum Observateur aus gesinn konzentresch ronderëm de Stär aus.
Déi éischt Entdeckung vun engem Liichtecho war am Joer 1901 bei der Nova Persei 1901. Besonnesch bekannt gouf de Phenomeen bei engem staarken Hellegkeetsausbroch vun der liichtkräfteger rouder Nova V838 Monocerotis den 1. Januar 2002, déi e staarke Liichtecho ausgeléist huet, deen am Laf vun de Joren ëmmer weider konzentresch no bausse gewandert ass.
Mat Hëllef vu Liichtechoe kënnen
D'Analys vu Liichtechoen ass eréischt mam Asaz vun CCD-Sensoren a groussem Ëmfang méiglech ginn, well déi ëm en ettlech Gréisstenuerdnunge méi liichtempfindlech si wéi fotografesch Techniken. Liichtechoe goufe bis elo ëm Supernovaen, Novaen, Liichtkräfteg Rout Novaen, Liichtkräfteg Blo Verännerlecher, T-Tauri-Stären, souwéi bei Herbig-Haro-Stären nogewisen.
RS Puppis
Mat Hëllef vum Liichtecho konnt eng international Astronomegrupp d'Distanz vum Cepeid RS Pup vun der Äerd mat grousser Genauegkeet bestëmmen. An engem Stëbsniwwel, deen ëm de Stär kreest spigele sech mat entspriechender Zäitreduzéierung seng Hellegkeetspulsatiounen zeréck. D'Moosse vun der Zäitreduzéierung bei verschiddenen Deeler vum Niwwel hunn eng Distanz vu 6500 Liichtjoer ausgemaach. D'Onsécherheet war nëmmen 90 Liichtjoer, well déi Method alleng op geometreschen Zesummenhäng an der Liichtvitess berout.
D'Supernova vum Tycho
Bei der Supernova 1572 konnt mam Liichtecho d'Supernova spektrografesch ënnersicht ginn an eendeiteg der Klass Ia zougeschriwwe ginn.
Elias Toufexis
Den Elias Toufexis, gebuer de 27. Oktober 1975 zu Montréal an der Provënz Québec als Illya George Toufexis, ass e kanadesche Computerspillsynchronspriecher a Filmschauspiller vu griichescher Ofstamung. Hien huet seng Carrière a Filmer 2004 ugefaangen.
Den Toufexis gouf als Synchronspriecher a Motion-Capture-Duersteller an de Videospiller Far Cry 3, Deus Ex an anerer bekannt. ,, ,
2013 gouf de Schauspiller fir en ACTRA Award nominéiert (Outstanding Performance in a Video Game).
Eugène Beck
Den Eugène Beck, gebuer den 21. Oktober 1892 am Rollengergronn a gestuerwen de 27. Dezember 1969, war e lëtzebuergesche Professer a Botaniker. Den Eugène Beck war Biologieprofesser an der Lampertsbierger Industrieschoul respektiv dem LGL (Repetent am Joer 1926, Professer 1927). Vun 1934 bis 1940 a vun 1944 bis 1957 huet hie Botanik um Cours supérieur enseignéiert. Am Oktober 1957 ass hien a Pensioun gaangen. Den E. Beck war Member vun der Section des sciences vum Institut grand-ducal (membre correspondant 1923, membre effectif 1935). Am Joer 1960 ass hie Member vun der Dictionnaireskommissioun ginn an 1961 ass hien an d'Section de linguistique, de folklore et de toponymie vum Institut grand-ducal ginn vum Institut-grand-ducal opgeholl ginn. Vun 1951 bis 1968 war hie Vizepresident vun der Société des naturalistes luxembourgeois, an am Joer 1954 Interimspresident no der Demissioun vum Léon Lefort. Den E. Beck ass den Auteur vun enger Rei vu botanesche Publikatiounen a vu biographeschen Notizen (Louis Emberger, Julien Vesque) oder Noriff (Edmond J. Klein, Fernand Sternon, Ernest Feltgen, Jules Goffart).
Natalie Silva
D'Natalie Silva, gebuer 1980 zu Ettelbréck, ass eng lëtzebuergesch Politikerin (CSV). Si war vun 2017 bis 2023 d'Buergermeeschtesch vun der Gemeng Fiels.
Liewen a Karriär
Der Natalie Silvia hir Elteren koumen 1971 vun der kapverdianescher Insel Santo Antão op Lëtzebuerg, wou hire Papp du fir d'Goodyear an hir Mamm als Botzfra op der Ettelbrécker Gemeng geschafft huet, ,. Hir Schoul huet si deelweis zu Arel gemaach, an duerno Kommunikatioun a "Relations publiques" zu Bréissel studéiert,.
Mandailles-Saint-Julien
Mandailles-Saint-Julien ass eng Gemeng am franséischen Departement Cantal an der Regioun Auvergne-Rhône-Alpes.
Natalie Silva
Liewen a Karriär
2004 huet si e Stage am Generalsekretariat vun der CSV an der Stad gemaach an ass zënterhier do och Employée als politesch Beroderin,.
Bei de Gemengewalen 2017, bei deenen de fréiere Buergermeeschter Pierre Wies net méi kandidéiert huet, krut si déi meescht Stëmmen a gouf Buergermeeschtesch. Mat hirer Wal gouf si déi éischt Buergermeeschtesch mat kapverdianeschen Originnen zu Lëtzebuerg.
Bei de Gemengerotswale vum 11. Juni 2023 hat si zwar nees déi meescht Stëmme kritt, ma den Zweetgewielte Mirko Martellini hat méi Support ënnert de Gemengerotsmembere fir Buergermeeschter ze ginn.
Bei de Chamberwale vum 14. Oktober 2018 war si eng vun den 20 CSV-Kandidaten am Walbezierk Zentrum. Si krut déi néngtmeescht Stëmmen op där Lëscht, awer net genuch fir e Mandat als Deputéiert. Zwéi Méint méi spéit huet si d'Presidentschaft vun der CSV am Walbezierk Zentrum vun der Diane Adehm iwwerholl,.
D'Natalie Silva ass Mamm vun engem Jong.
Willem Dafoe
De Willem Dafoe, gebuer als William James Dafoe den 22. Juli 1955 zu Appleton, ass en US-amerikanesche Schauspiller.
Hie krut Rollen a Filmer vu bekannte Regisseure wéi Michael Cimino, William Friedkin, Oliver Stone, Martin Scorsese, David Cronenberg a Lars von Trier.
Hien huet an der lëtzebuergesch-US-amerikanesch-brittescher Koproduktioun Shadow of the Vampire, déi zum Deel zu Lëtzebuerg gedréit gouf, eng Haptroll gespillt.
Monique Smit-Thijs
D'Monique Smit-Thijs, gebuer an Holland, ass eng hollännesch Lokalpolitikerin (DP) zu Lëtzebuerg. Si ass zënter 2022 d'Buergermeeschtesch vun der Gemeng Bartreng.
Si koum 1984 op Lëtzebuerg an huet zwee Joer an der Stad Lëtzebuerg gewunnt, éier si 1986 op Bartreng geplënnert ass.
Si ass bei de Gemengewalen 2005 politesch aktiv ginn, wou si op der liberaler Lëscht kandidéiert huet. Si gouf net gewielt mee ass den 1. Februar 2009 fir de Paul Geimer an de Gemengerot nogerutscht. Bei de Gemengewalen 2011 gouf si direkt gewielt, an 2017 krut si déi zweetmeescht Stëmmen op der DP-Lëscht an ass éischt Schäffin ginn. , Wéi de Buergermeeschter Frank Colabianchi den 1. Mäerz 2022 zeréckgetrueden ass, huet d'Monique Smit-Thijs déi Roll iwwerholl. D'Gemengewale vum 11. Juni 2023 hu si an hirem Amt confirméiert.
Tapisserie vu Bayeux
D'Tapisserie vu Bayeux (fr.: Tapisserie de Bayeux) ass e brodéiert Stéck lénge Stoft vu bal 70 Meter Längt, op deem ë. a. d'Eruewerung vun England duerch de William den Eruewerer, a besonnesch d'Schluecht vun Hastings, wou e géint den Harold Godwinson, Kinnek vun England (de fréiere Grof vu Wessex) gewonnen huet, duergestallt ass.
Se gouf ëm d'Joer 1070 gemaach a besteet aus enger 50 Zeenen, déi mat Iwwerschrëften a laténgescher Schrëft kuerz explizéiert ginn. Et gëtt ugeholl, datt dem William säin Hallefbrudder, den Odo, dee Bëschof vu Bayeux war an no der Eruewerung Grof vu Kent gouf, d'Tapisserie an Optrag ginn huet.
Se ass haut am Musée de la Tapisserie de Bayeux zu Bayeux an der Normandie, ausgestallt.
D'UNESCO huet se op d'Lëscht vum Welt-Gediechtnes opgeholl.
Clermont-sur-Lauquet
Clermont-sur-Lauquet ass eng franséisch Gemeng an Uertschaft am Departement Aude an der natierlecher Géigend Corbières.
D'Uertschaft läit am Dall vum Lauquet, an op de Bëschkoppen am Norden dervun huet de Ruisseau de Labastide seng Quell.
Peter Fleischmann
De Peter Fleischmann, gebuer de 26. Juli 1937 zu Zweibrücken a gestuerwen den 11. August 2021 zu Potsdam, war en däitsche Filmregisseur, Dréibuchauteur, Filmproduzent a Schauspiller.
De Peter Fleischmann huet um Deutschen Institut für Film und Fernsehen (DIFF) zu München an um  Institut des hautes études cinématographiques  (IDHEC) zu Paräis studéiert. Direkt mat sengem éischte Laangspillfilm Jagdszenen aus Niederbayern ass hie bei de Filmkritiker positiv opgefall.
Landkrees Bad Dürkheim
De Landkrees Bad Dürkheim ass e Landkrees am Süde vum däitsche Bundesland Rheinland-Pfalz an der Metropolregioun Rhein-Neckar
Stied a Gemengen
Verbandsfräi Stied a Gemengen Verbandsgemenge mat hire Membergemengen:
Hobby-Eberly-Teleskop
Den Hobby-Eberly-Teleskop (HET) ass en neiaartegt fir Spektroskopie optiméiert Spigelteleskop mat engem effektiven Haaptspigelduerchmiesser vu ronn 9 m. Seng Standplaz ass op 1.980 m Héicht um Mount Fowlkes an Texas no beim McDonald Observatoire.
Den HET ass op fir nei Aarte vun opteschen Teleskopen. Eng Liichtsammelkraaft vergläichbar mat de gréissten Teleskope wéi d'Keck-Teleskopen oder dem VLT sollt mat vill méi niddrege Käschten erreecht ginn. Anescht wéi dës Teleskope ass den HET net an zwou Richtunge (Azimut an Héicht) steierbar. Et weist ëmmer op déi selwecht Héicht vu 55° iwwer dem Horizont, ass awer am Azimut beweeglech. Zu enger bestëmmter Zäit ass domat nëmmen e Krees um Himmel zougänglech, iwwer länger Zäitraim iwwerstreecht awer e groussen Deel vum Himmel dëse Krees. Déi eigentlech Noféierung op den Objet deen observéiert gëtt, gëtt mat engem beweeglechen Tracker no beim Brennpunkt vum Haaptspigel gemaach, an der Zäit an där den Objet sech iwwer dee Krees ewech beweegt. D'Teleskop beweegt sech net an där Zäit. Jee no Deklinatioun vum Objet ass d'Noféierung bis zu maximal 0,75 bis 2,5 Stonne méiglech.
De sphäreschen Haaptspigel vum Hobby-Eberly-Teleskop besteet aus 91 sechseckege Segmenter vu jee 1 m Duerchmiesser. D'Gréisst vum Haaptspigel ass 11,1 × 9,8 m, d'Liichtsammelwierkung entsprécht där vun engem Spigel vun 9,2 m Duerchmiesser. Duerch seng Konstruktioun kann den HET mat anere Groussteleskopen net un Flexibilitéit, Gesiichtsfeld a raimlecher Opléisung konkurréieren, soll awer déi fir héichopgeléiste Spektroskopie néideg Liichtsammelkraaft besonnesch gënschteg erreechen. Duerch een ab 2011 installéiert, verbesserten Tracker gëtt e Siichtfeld vun 22 Bouminutten erreecht.
Den HET ass eng Zesummenaarbecht vun der University of Texas at Austin, vun der Pennsylvania State University, vun der Stanford University, vun der Ludwig-Maximilians-Universitéit München a vun der Georg-August-Universitéit Göttingen. Éischt Observatioune mat wéinege Segmenter hunn 1996 ugefaangen, an 1999 gouf de wëssenschaftleche Betrib opgeholl.
Christianne Wickler
D'Christianne Wickler, gebuer den 21. Februar 1960, ass eng lëtzebuergesch Geschäftsfra a fréier Politikerin (déi gréng).
Si ass Direktesch vun der Geschäftsketten Pall Center vun där den éischten Akafszentrum 1982 zu Uewerpallen vun hirer Famill opgebaut gouf.
Si ass zanter 2013 Presidentin vun der Fédération des femmes cheffes d'entreprise au Luxembourg.
2013 huet si sech bei de virgezunne Chamberwale vum 20. Oktober 2013 als Kandidatin vum Walbezierk Norden op der Lëscht vun Déi Gréng presentéiert an ass, nodeem de Camille Gira Staatssekretär gouf, an d'Chamber 'nogerëtscht'. Mä schonn den 10. Juli 2014 huet si aus berufflechen a familiäre Grënn hiert Chambermandat nees opginn; de Gérard Anzia ass an hirer Plaz nogerëtscht.
Am Mäerz 2021 huet si zesumme mat der Nathalie Meier-Hottua d'Internetplattform Expressis-Verbis gegrënnt, déi dofir kritiséiert gouf, datt se d'COVID-19-Pandemie banaliséiere géif. Nodeem d'Christianne Wickler als Presidentin vun der Cargolux nominéiert gi war, huet si sech bei Expressis-Verbis zeréckgezunn,.
Si war vun Abrëll 2021, , als Nofollgerin vum Paul Helminger, bis zu hirer Demissioun am Mäerz 2023 Presidentin vum Verwaltungsrot vun der Cargolux.
Barentu
Barentu (op Tigrinya: ባረንቱ, op Italieenesch: Barentù) ass eng Stad am Distrikt Barentu an der Provënz Gash-Barka an Eritrea. Dës ass eng ethnesch Siidlung vum Kunama-Vollek.
Et huet 13.219 Awunner (Stand: 1. Juli 1997).
Neos Marmaras
Neos Marmaras (op Griichesch: Νέος Μαρμαράς) ass eng Stad an der Gemeng Sithonia an der Regioun Zentralmakedonien a Griicheland.
Politiker
Et gëtt en Ënnerscheed tëscht dem Beruffspolitiker, deen déi Funktioun haaptberufflech ausüübt an dovir bezuelt gëtt, an dem Politiker, dee seng Funktioun éirenamtlech mécht, also net dofir bezuelt gëtt.
Neos Marmaras
D'Stad huet 3.352 Awunner (Stand: 2011).
Neos Marmaras gouf 1922 vu pontesch-griichesche Flüchtlinge gegrënnt. Si gouf als lokal Touristendestinatioun bekannt.
Monica Guerritore
D'Monica Guerritore, gebuer de 5. Januar 1958 zu Rom, ass eng italieenesch Schauspillerin.
Si huet a Filmer vu bekannte Filmregisseure wéi: Vittorio De Sica, Luigi Comencini, Édouard Molinaro a Mauro Bolognini matgespillt.
Gauss (Moundkrater)
Hien zielt mat engem Duerchmiesser vun 170,72 Kilometer zu de groussen Äerdmoundkrateren. En huet keen Zentralbierg. En ass 3,6 Kilometer déif.
Deux (Film 2019)
Deux ass e franséisch-lëtzebuergesch-belsche Spillfilm vum Filippo Meneghetti. En hat seng Première den 19. Oktober 2019 um Festival du cinéma méditerranéen zu Montpellier.
Gauss (Moundkrater)
De Krater krut 1935 vun der I.A.U. den Numm vum däitsche Mathematiker Carl Friedrich Gauß.
Pailherols
Pailherols ass eng Gemeng am franséischen Departement Cantal an der Regioun Auvergne-Rhône-Alpes.
Deux (Film 2019)
Wourëms geet et am Film?
Zwou eeler Dammem, d'Madeleine an d'Nina, wunnen um selwechte Stack. Si hunn zanter laangem eng Libesbezéiung, ma keng vun hinnen huet et hirer Famill oder Bekannte gesot. Matzen an hire Pläng, zesummen op Roum ze plënneren, kritt d'Madeleine e Schlag a kann net méi schwätzen. Hir Duechter Anne hëlt se bei sech heem, fir sech, zesumme mat enger Fleegerin ëm se ze këmmeren. D'Nina weess net, wéi se nees un hir Frëndin erukënnt...
Produktioun
De Lëtzebuerger Filmfong huet der Filmproduktiounsgesellschaft Tarantula Luxembourg am Abrëll 2018 e Subside an Héicht vun 890.000 Euro accordéiert, fir de Film ze produzéieren.
Paris-Camembert 1992
Déi '''53. Editioun vu Paris-Camembert''' gouf den 21. Abrëll 1992 gefuer. Et war déi fënneft Kompetitioun vun der Coupe de France 1992.
Kichelchen
Kuckt och
Keks كوكيز (طعام) Külçə (yemək) bjn:Wadai Бисквита Galeta Sušenka Småkage Keks Cookie Galleta Biskvito fa:کلوچه 쿠키 Keks Kue Smákaka עוגייה Sausainis Колач Koekje Koekien (eten) クッキー Kjeks Kjeks Bolacha Печенье Cookie Keksi Kaka คุกกี้ Vé'keekóhkonôhëö'o 曲奇
Horas
D'Horas ass e Lieu-dit an der Gemeng Préizerdaul.
D'Plaz läit um CR116, nordwestlech vu Proz, op enger Héicht vun ongeféier 312 Meter. Am Norde leeft d'Routbaach laanscht d'Horas.
Alexei Anatoljewitsch Nawalny
Den Alexei Anatoljewitsch Nawalny (op Russesch: Алексей Анатольевич Навальный), gebuer de 4. Juni 1976 am Duerf Butyn am Distrikt Odinzowo am Oblast Moskau, ass e russeschen Affekot, Blogger , ë. a. YouTube-Blogger, Politiker a politeschen Aktivist. An der Zäit vun der Regierung Putin-Medwedew gouf hien ee vun de Leadere vun der russescher Oppositioun bekannt,. Wéinst enger Verurteelung an engem kontestéierte Prozess gouf him verbueden, weider Kandidat fir déi russesch Presidentschaft 2018 ze bleiwen.
2012 war en onofhängege Kandidat fir Moskauer Buergermeeschter ze ginn, a koum op déi zweet Plaz.
Den Nawalny ass e bekannten Aktivist géint d'Korruptioun a Russland, , an ass de Grënner vun der Fondatioun fir Korruptiounsbekämpfung (Fond borby s korrupzijei). Seng Documentairen "Tschaika" (2015, iwwer de russesche Generalprocureur Juri Tschaika, seng Filssen an d'Korruptiounsaktivitéit vun dëser Famill) an "On wam ne Dimon" (2017, iwwer de komplizéierte System vun der Korruptiounsaktivitéit vum Ex-Ministerpresident Medwedew) hate grousse Succès. Honnertdausenden a souguer millioune Leit hunn d'Filmer op YouTube gekuckt,.
Den Alexei Nawalny a seng Ënnerstëtzer gi vum putinistesche Regimm aktiv verfollegt, , ,.
Anthony Edwards
Den Edwards gouf bekannt duerch d'Roll vum Dr. Mark Greene an der Televisiounsserie ER.
Verbandsgemeng Brohltal
D'Verbandsgemeng Brohltal ass eng däitsch Gebittskierperschaft, déi aus engem Verband vu 17 Membergemenge besteet, am Landkrees Ahrweiler.
Rouvroy-sur-Audry
Rouvroy-sur-Audry ass eng franséisch Gemeng an den Ardennen an der Regioun Grand Est.
Den Numm huet d'Uertschaft vun der Wantereech (fr:chêne rouvre) a vun der Baach d'Audry déi derduerch leeft. Wéi 2011 de Parc naturel régional des Ardennes entstanen ass, war Rouvroy eng vun de Grënnungsgemengen.
1967 huet Rouvroy mat Servion fusionéiert.
NGC 3239
Den NGC 3239 ass eng Irregulär Galaxis am Stärebild Leo. D'Galaxis gouf den 21. Mäerz 1784 vum däitsch-britteschen Astronom Wilhelm Herschel entdeckt.
Patrick Fasbinder
De Patrick Fasbinder, gebuer de 4. Mee 1978, ass e lëtzebuergeschen Handballspiller.
1998 war de Fasbinder fir d'éischt am Kader vun der lëtzebuergescher Härenhandballnationalekipp. Hien huet 24-mol an der Nationalekipp gespillt an dobäi 87 Goler geschoss.
Hie war e Spiller vum CHEV Handball Dikrech.
Chris Hardwick
De Christopher Ryan "Chris" Hardwick, gebuer den 23. November 1971 zu Louisville, Kentucky, ass en US-amerikanesche Stand-up-Komiker a Schauspiller.
NGC 157
Den NGC 157 ass eng Spiralgalaxis am Stärebild Cetus. Den NGC 157 huet eng visuell Magnitude vun 10,4 mag an eng Wénkelausdeenung vu 4,2 × 2,7 Bouminutten. Den Objet gouf den 13. Dezember 1783 vum britteschen Astronom Friedrich Wilhelm Herschel entdeckt.
NGC 3256
Den NGC 3256 ass eng Spiralgalaxis am Stärebild Vela, déi ronn 122 Millioune Liichtjoer vun der Äerd ewech ass. An der Noperschaft sinn nach dräi weider Galaxien, mat den Nummeren NGC 3256A, NGC 3256B an NGC 3256C. D'Galaxis NGC 3256 gouf de 15. Mäerz 1836 vum britteschen Astronom John Frederick William Herschel entdeckt.
The One
The One ass eng lëtzebuergesch Castingshow, déi fir d'éischt Kéier am Juni 2012 op RTL Télé Lëtzebuerg gesent gouf. An dëser Sendung gëtt déi Persoun mat der beschter Gesanksstëmm vu Lëtzebuerg gesicht. Et ass d'Nofollegsendung vu Wanns de eppes kanns!. D'Show orientéiert sech um Format vun The Voice, dat vum Johann de Mol entwéckelt gouf an zanter 2010 a sëllege Länner (meeschtens ënner dem Titel "The Voice of [Numm vum Land]") gewise gouf a gëtt.
De Prinzip vun der Emission
All Kandidat trëtt an engem Tounstudio anonym an onsichtbar virun enger Jury op, déi dann entscheet, wien an d'Virauswiel kënnt. Nëmmen d'Stëmm gët als Critère geholl. Vun de 16 Kandidate gëtt jee ee Lidd opgeholl an d'Lidder ginn ënner engem Pseudonym e puer Wochen am Radio gespillt. Se kënnen och per Internet gelauschtert an och kaaft ginn. D'Leit kënne per SMS an duerch d'Kafe fir d'Lidder ofstëmmen.
Déi 8 bescht Kandidate kommen an d'Finall an eng Show, a wou all Kandidat 2 Lidder ka presentéieren. D'Zuschauer an der Hal an doheem kënne per SMS an iwwer d'Tële vun der Post de Gewënner wielen. Eréischt beim Sange vum zweete Lidd gëtt déi wierklech Identitéit vun de Kandidaten opgedeckt.
Presentéiert gouf déi éischt Sendung vum Bob Konsbrück an der Monica Semedo. De Gast Waltzing war zoustänneg fir d'Produktioun vun de Lidder am Tounstudio an zesumme mat senger Band fir d'musikalesch Begleedung bei der Live-Sendung, déi an der Rockhal war.
Éischt Staffel
Fir déi éischt Staffel vun The One sinn am Abrëll 2012 am Ganzen zirka 400 Kandidaten ugetrueden. De 17. Abrëll ass vun der Jury decidéiert gi wien an d'Virauswal kënnt. Den 29. Mee ass no der Ofstëmmung follgend Resultat erauskomm:
An der Finall, enger Livesendung déi den 10. Juni sonndesowes an der Rockhal war, hu sech déi aacht Finaliste virun der Jury an dem Publikum presentéiert. Jiddwereen huet als éischt hanner engem Schierm, wou ee just d'Konture gesinn huet, säin éischt Lidd presentéiert. Gläichzäiteg konnt och scho per SMS ofgestëmmt ginn an den aktuelle Stand vun der Ofstëmmung ass och permanent ugewise ginn. Duerno huet all Kandidat sech kuerz virgestallt an huet dann en zweet Lidd gesongen. Duerno konnt weider ofgestëmmt ginn, et ass awer kee Resultat méi ugewise gi bis zum Schluss vun der Ofstëmmung. D'Jury hat keen Afloss méi op d'Endresultat. D'Resultater sinn du fir jiddweree bekannt gemaach ginn:
Joseph Glesener
De Joseph Glesener, gebuer de 17. Mee 1862 zu Wolz a gestuerwen den 12. Mee 1935 an der Stad Lëtzebuerg, war e lëtzebuergeschen Industriellen.
Marc Fancelli
De Marc Fancelli, gebuer de 7. Oktober 1973, ass e lëtzebuergeschen Handballspiller. Hie war e Spiller vum Handball Esch.
Am Oktober 2017 war hie fir d'LSAP e vun de Kandidate fir d'Gemengewalen an der Gemeng Monnerech.
De Marc Fancelli wunnt zu Biergem bei Monnerech. Ausserhalb vum Sport schafft hien och als Informatiker.
Ruud Lubbers
De Rudolphus Franciscus Marie "Ruud" Lubbers [ ], gebuer de 7. Mee 1939 zu Rotterdam, an och do de 14. Februar 2018 gestuerwen, war en hollännesche Politiker (CDA) an Ekonomist.
Hoëgne
D'Hoëgne ass eng belsch Baach am Oste vum Land an de Gemenge Malmedy, Theux, Spa a Pepinster. Et ass e lénksen Niewefloss vun der Vesdre.
Ruud Lubbers
Hie war vun 1982 bis 1994 Ministerpresident vun Holland. Hie war domat dee jéngsten Regierungschef an der Geschicht vu sengem Land, an och deen, dee bis ewell am längste regéiert huet. Vu Januar 2001 bis zu sengem Récktrëtt am Februar 2005 war hien Héije Flüchtlingskommissär vun de Vereenten Natiounen an domat de Patron vun der UN-Flüchtlingshëllefsorganisatioun UNHCR.
Hoëgne
D'Baach entsteet am Héije Venn um flaache Südwesthank vum Mont Rigi beim Zesummefloss vun zwou Baachen, dem Ruisseau de Herbôfave och Ruisseau de la Baraque genannt dee säi Quellgebitt net wäit ewech vun der Croix des Fiancés huet, an d'Polleur, oder Ruisseau de Polleur dee säi Quellgebitt an der Fagne de Polleur huet.
Ruud Lubbers
Hie war zanter 1962 mat der Ria Hoogeweegen bestuet; si kruten dräi Kanner.
Raimonds Vējonis
De Raimonds Vējonis, gebuer de 15. Juni 1966 am Oblast Pskow vun der deemoleger Russescher SFSR, an der UdSSR, ass e lettesche Politiker.
Biographie
De Raimonds Vējonis huet 1989 op der Lettescher Staatlecher Pēteris-Stučka-Universitéit zu Riga Biologie studéiert an déi 1995 mat engem Master-Grad ofgeschloss. 1987 bis 1989 huet en an enger Schoul zu Madona Biologie enseignéiert.
An den 1990er Joren huet hien ugefaangen, sech op lokalem Niveau politesch an der Grénger Partei vu Lettland a fir d'Ëmwelt z'engagéieren. Vun 2002 bis 2011 war hien Ëmweltminister vu Lettland, vu Januar 2014 bis Juli 2015 Verdeedegungsminister an der Regierung vun der Laimdota Straujuma. Hie war och President vun de lettesche Gréngen.
NGC 2060
Den NGC 2060 ass en astronomeschen Niwwel, deen aus Reschter vun enger Stärenexplosioun resultéiert, et ass also e Reschtdeel vun enger Supernova änlech dem bekannte Krabbniwwel. Den NGC 2060 läit am Tarantelniwwel am Stärebild Dorado um südleche Stärenhimmel.
Raimonds Vējonis
Biographie
Den 3. Juni 2015 gouf hie vum Parlament am fënneften Tour zum neie Staatspresident gewielt.
NGC 2060
Hie gouf am Joer 1836 vum Astronom John Herschel entdeckt.
Am Zentrum gouf 1998 e Pulsar (PSR J0537-6910) mat enger Period vu 16 ms entdeckt, deen viru 5000 Joer bei der Supernova och aus dem Stär entstanen ass.
Thiézac
Thiézac ass eng Gemeng am franséischen Departement Cantal an der Regioun Auvergne-Rhône-Alpes.
Frais (Territoire de Belfort)
Frais ass eng franséisch Gemeng am Territoire de Belfort an der Bourgogne-Franche-Comté.
Pol Michels
De Pol Michels, och Paul Michels, gebuer den 8. Dezember 1897 zu Hollerech, gestuerwen den 2. Mee 1956 an der Stad Lëtzebuerg, war e lëtzebuergesche Jurist an Auteur.
No sengem Secondaire, déi hie vun 1910 bis 1916 am Kolléisch an der Stad Lëtzebuerg gemaach huet, huet hie vun 1917 bis 1924 Literatur an Droit op den Universitéite vu Berlin, München, Paräis an Nanzeg studéiert.
Vun 1926 bis 1927 war hie President vun der Conférence du jeune barreau de Luxembourg.
An der Magistratur huet hie follgend Nominatioune krut:
Am Zweete Weltkrich, wéi Lëtzebuerg ënner daïtscher Besatzung war, huet hie weider als Riichter geschafft. Wéinst senger Däitschfrëndlechkeet gouf him, no der Befreiung vu Lëtzebuerg, de Prozess gemaach. Hie gouf zu enger Geld- a Prisongsstrof verurteelt, krut awer 1949 eng Begnodegung.
Nom Krich war hie Mataarbechter vun der satirescher Zeitung "De Peck-Villchen".
Musekspräis
E Musekspräis ass eng Auszeechnung, déi fir Kompetenzen oder eng Distinctioun an der Musek verdeelt gëtt. En kann zum Beispill u Komponisten, Museksproduzenten, Museker a Sänger goen.
Englesch Verdeedegung
D'Englesch Verdeedegung ass eng Erëffnung vum Schachspill. Se zielt zu den Zouene Spiller an ass an den ECO-Coden ënner dem Schlëssel A40 klassifizéiert.
Musekspräis
Et gëtt vill ënnerschiddlech Musekspräisser fir verschidde Museksgenren. Esou ginn et zum Beispill Musekspräisser fir klassesch Musek, fir Popmusek a fir Jazzmusek.
Englesch Verdeedegung
D'Englesch Verdeedegung fänkt mat de follgenden Zich un:
Musekspräis
Fir déi méi bedeitend Präisser gëtt et meeschtens eng Nominéierungsprozedur, wärend Nowuesspräisser, déi nei oder jonk Kënschtler fërderen, meeschtens eng Bewerbung viraussetzen.
An den USA zielen d'Grammy Awards zu de bedeitendste Musekspräisser; a Frankräich sinn dat d'Victoires de la musique. Den däitschen Echo gouf 2018 no Kontroversen ëm d'Nominatiounen ofgeschaaft.
Tailly (Ardennes)
Tailly ass eng franséisch Gemeng an den Ardennen an der Regioun Grand Est. D'Gemeng besteet aus den Dierfer Andevanne, Barricourt, Rémonville an Tailly.
Eisebunnsstreck Beetebuerg-Esch-Uelzecht
D' ass eng Eisebunnsstreck zu Lëtzebuerg. Se féiert vu Beetebuerg op Esch-Uelzecht.
D'Trass fir d' gëtt vun der Administration des chemins de fer verdeelt. D'CFL bedreift a geréiert d'Infrastruktur vun der Streck, déi am Besëtz vum Lëtzebuerger Staat ass.
Geschicht
D'Streck gouf 1860 a Betrib geholl an huet deemools der Gesellschaft Guillaume-Luxembourg gehéiert. 1960 gouf se mat enger Spannung vu 25 kV - 50 Hz elektrifizéiert.
Linn
D' gëtt als Linn 6a bezeechent; am kommerzielle Passagéierverkéier ass se als Deel vun der Linn 60 bekannt. Et ass eng 9,50 km laang zweegleiseg Streck mat Normalspuer.
Weidere Streckeverlaf
D'Eisebunnsstreck 6a ass eng Ofzweigung vun der Eisebunnsstreck Lëtzebuerg-Beetebuerg Grenz, der Linn 6, a westlecher Richtung.
Vun der Linn 6a zweigt zu Näerzeng d'Streck op Rëmeleng als Linn 6c of. Vun der 6c geet dann zu Téiteng d'Streck an de Laangegronn als Linn 6d fort.
Vun Esch-Uelzecht geet d'Eisebunnsstreck Esch-Uelzecht-Péiteng als Linn 6f weider. Ausserdeem féiert vun Esch och déi kuerz Streck Esch-Uelzecht - Däitsch-Oth als Linn 6e virun.
Schlussendlech féiere vu Péiteng dräi Strecken iwwer Rodange weider a Richtung Éibeng (Linn 6g), Mont Saint-Martin (Linn 6h) an Attem (Linn 6j).
CR316
Den CR316 ass e Chemin repris am Kanton Wolz a geet vun Eschduerf an nordwestlecher Richtung bis op Béiwen.
Den CR316 ass ronn 12,6 km laang.
Jean-Marie Fautsch
De Jean-Marie Fautsch ass e lëtzebuergeschen Handballspiller.
1975 war de Fautsch fir d'éischt am Kader vun der lëtzebuergescher Härenhandballnationalekipp. Hien huet eemol an der Nationalekipp gespillt.
Jean Neven
De  Jean Neven, gebuer de 16. Mee 1916 zu Dikrech a gestuerwen den 2. November 1944 zu Vlissingen, war e lëtzebuergesche Member vum Commando Kieffer a war bei der Operation Overlord de 6. Juni 1944 op Sword Beach derbäi.
Säi Brudder Antoine Neven war och beim Commando Kieffer a bei der Landung an der Normandie derbäi.
NGC 3259
Den NGC 3259 ass eng Spiralgalaxis. Si läit ronn 110 Millioune Liichtjoer vun eis ewech am Stärebild Ursa Major.
D'Galaxis gouf de 17. Abrëll 1791 vum britteschen Astronom Wilhelm Herschel entdeckt.
Catharina (Moundkrater)
De Catharina ass en Aschlagkrater op der viischter Äerdmoundsäit westlech vum Mare Nectaris, westlech vum Krater Beaumont a südlech vum Cyrillus. De Krater ass staark erodéiert an de Kraterrand méifach iwwerlagert, besonnesch duerch de groussen Niewekrater Catharina P.
Niewekrateren
De Krater gouf am Joer 1935 vun der IAU offiziell genannt no der Helleger Katharina vun Alexandrien.
Max Waldmeier
De Max Waldmeier, gebuer den 18. Abrëll 1912 zu Olten a gestuerwen de 26. September 2000 zu Zürich war e Schwäizer Astronom a Sonnefuerscher.
De Waldmeier hat am Joer 1939 den Astrophysikaleschen Observatoire zu Arosa gegrënnt a war vun 1945 un Direkter vum ETH-Observatoire zu Zürich. Hien ass virun allem duerch seng Aarbechte bei der Klassifikatioun vu Sonneflecken a vum eelefjärege Sonnenaktivitéitszyklus bekannt.
Säi Schema vun de Fleckentype vun A bis I (Eenzelflecken) iwwer déi grouss Fleckegruppe vum Typ E an Typ F ass liicht z'erkennen an entsprécht och der zäitlecher Entwécklung.
D'„Züricher Sonneflecke-Skala“ och Waldmeier-Klassifikatioun genannt, ënnerscheet Gréisst a Form vun de Flecken, hir Gruppéierung, d'Bipolaritéit vum Magnéitfeld an d'Penumbraen (Hallefschied). Duerch de Waldmeier ass si zanter de véierzeger Joren am internationale Gebrauch.
Den Eelefjoreszyklus vun der Sonneflecke-Relativzuel R hat de Waldmeier versicht als Dissertant duerch eng Aart Eruptiounshypothes z'erklären: no dem Fleckeminimum klëmmt R ëmsou méi séier, wat méi héich säi Maximum an e puer Joer gëtt. D'Dauer vum Offall bis zum nächste Minimum hänkt awer vum Max (R) of. Seng Standardwierker vereenegen déi Gedanke mat Resultater vun der internationaler Fuerschung duerno:
Ergebnisse und Probleme der Sonnenforschung / Leipzig 1941 / 2.erw. Oplo Geest & Portig, Leipzig 1955
souwéi
Einfuehrung in die Astrophysik / Basel 1948 ; The sunspot activity in the years 1610 - 1960 / Zürich 1961
Weider Bicher a Publikatioune vum Waldmeier betreffen allgemeng Theeme vun der Astronomie, Raumfaart, Radioastronomie, d'Wiesselwierkunge vun der Sonn-Äerd, heliographesch Miessmethoden an d'Sonnekorona.
Teissières-lès-Bouliès
Teissières-lès-Bouliès ass eng Gemeng am franséischen Departement Cantal an der Regioun Auvergne-Rhône-Alpes.
Antoine Feller (1693)
Den Antoine Feller, gebuer am Joer 1693 zu Simmer (Septfontaines), gestuerwen den 31. Januar 1755 zu Monnerech, war e lëtzebuergesche kathoulesche Geeschtlechen.
Den Antoine Feller war vu 1729 bis zu sengem Doud Paschtouer zu Monnerech; hie war och Deche vum Landkapitel Lëtzebuerg.
Alpha Persei
Den Alpha Persei, och Algenib genannt, huet eng visuell Magnitude vu +1,84 mag an ass an der Spektralklass F5. D'Distanz vum Alpha Persei ass 112 Liichtjoer. Op verschidde Stärekaarte gëtt dëse Stär och nach als Mirfak bezeechent.
Ornella Muti
D'Ornella Muti, gebuer als Francesca Romana Rivelli den 9. Mäerz 1955 zu Roum, ass eng italieenesch Schauspillerin.
Gamma Pegasi
De Stär γ Gamma Pegasi, och Algenib (arabesch الجانب al-ğānib "d'Säit") ass e Stär am Stärebild Pegasus. De Gamma Pegasi markéiert de südëstlechen Eck vum Pegasusquadrat.
Den Algenib ass e verännerleche Stär vum Typ β Cephei. Seng Hellegkeet variéiert mat enger Period vun 0,1575 Deeg tëscht +2,80 a +2,86 mag.
Saint-Ay
Saint-Ay ass eng franséisch Gemeng am Loiret an der Regioun Centre.
Gamma Pegasi
Den Algenib ass 470 Liichtjoer wäit ewech a gehéiert zu der Spektralklass B2.
Saint-Ay
Se läit an der natierlecher Regioun vum Val de Loire deen op der Lëscht vun de Weltierwe vun der UNESCO steet.
Gamma Pegasi
Koordinaten Equinoxe J2000.0:
Saint-Ay
D'Gemeng ass un d'Eisebunnsnetz ugeschloss iwwer seng Gare déi op der Streck Paräis-Bordeaux läit.
Déi 270 Hektar grouss national Naturreserve vu Saint-Mesmin déi deelweis um Territoire vun der Gemeng läit ass dat eenzegt nationaalt Naturreservat am Departement Loiret.
Harold Pinter
Den Harold Pinter, CH, CBE gebuer den 10. Oktober 1930 zu London, an och do de 24. Dezember 2008 gestuerwen, war en engleschen Theaterschrëftsteller, Dréibuchauteur a Regisseur.
Seng kreativ Period huet sech iwwer méi wéi en halleft Joerhonnert gezunn. Vill vu senge fréie Wierker ginn zum Absurden Theater gezielt.Zu senge bekanntste Stécker zielen The Birthday Party (1957), The Homecoming (1964) a Betrayal (1978), déi en och fir de Kino adaptéiert huet. Och fir aneren Auteuren hire Wierker huet hien d'Dréibuch geschriwwen, dorënner The Servant (1963), The Go-Between (1970), The French Lieutenant's Woman (1981), The Trial (1993), a Sleuth (2007).
Roberto Traversini
De Roberto Traversini, gebuer den 3. Januar 1963 zu Cantiano (Italien), ass e lëtzebuergesche Politiker (déi gréng). Vu Beruff ass hie Gemengebeamten.
Harold Pinter
Hien huet och op der Bün, am Radio an an der Televisioun Regie bei sengen eegene wéi och bei aneren hirer Wierker gefouert.
Keres-Verdeedegung
D'Keres-Verdeedegung ass eng Erëffnung vum Schachspill. Se zielt zu den Zouene Spiller an ass an den ECO-Coden ënner dem Schlëssel A40 klassifizéiert.
Harold Pinter
Nieft enger ganzer Rëtsch aneren Auszeechnunge krut hien 2005 och de Literaturnobelpräis.
Roberto Traversini
Gemengepolitik
No de Gemengewalen 2005 koum de Roberto Traversini an den Déifferdenger Gemengerot, fir ee Joer drop éischte Schäffen ze ginn. Am Januar 2014 huet hien dunn de Claude Meisch (DP), dee Minister gouf, als Buergermeeschter ersat. Bei de Gemengerotswalen 2017 krut hien iwwer 5000 Stëmmen, a seng Partei ass vun 3 op 7 Sëtz geklommen. Et koum zu enger Koalitioun mat der CSV. Den 20. September 2019 ass hien, wéinst Irregularitéite bei Aarbechten un enger Immobilie a sengem Besëtz, wéi och ronderëm där hir Ëmklasséierung am PAG, zeréckgetrueden.
Keres-Verdeedegung
D'Keres-Verdeedegung fänkt mat de follgenden Zich un:
Roberto Traversini
Landespolitik
Am Oktober 2019 ass hien am Kader vun der sougenannter Gaardenhaischenaffär vu sengem Posten zeréckgetrueden. D'Semiray Ahmedova ass fir hien an d'Chamber nogeréckelt.
Harold Pinter
Theater
(U = Première)
Keres-Verdeedegung
Déi selwecht Stellung kann och iwwer d'Englesch Erëffnung 1. c4 e6 2. d4 Lb4+ erreecht ginn.
Harold Pinter
Um Spaweck
Noriff
Keres-Verdeedegung
Varianten
Wäiss huet véier méiglech Zich fir dem Leeferschach ze begéinen, wouvun 3. Dd2?? allerdéngs net spillbar ass, well Wäiss doduerch just Material verléiert. Dohier bleiwen nach 3. Ld2, 3. Sc3 an 3. Sd2.
3. Ld2
Op 3. Ld2 ka Schwaarz säin ugegraffene Leefer entweeder mat 3.... Lxd2+ oftauschen oder mat 3.... a5, 3.... De7 oder 3.... c5 decken.
3. Sc3
Den Zuch 3. Sc3 bitt Schwaarz vill Transpositiounsméiglechkeeten. No 3.... Sf6 entsteet d'Nimzo-Indesch Verdeedegung, no 3.... f5 d'Hollännesch Verdeedegung, no 3.... d5 eng ongewéinlech Form vum ofgeleenten Dammegambit an no 3.... b6 d'Englesch Verdeedegung. Eng aner Méiglechkeet ass 3.... c5, wourop d'Partie nach ëmmer mat 4. e3 Sf6 an de Rubinstein-System vum Nimzo-Indeschen iwwergoe kann, allerdéngs féiert 3. d5 zu onofhängege Varianten.
3. Sd2
No 3. Sd2 huet Schwaarz prinzipiell déi selwecht Transpositiounsméiglechkeete wéi no 3. Sc3, just datt 3.... Sf6 4. Sf3 zur Bogo-Indescher Verdeedegung féiert. Allerdéngs kritt Schwaarz hei mat 3.... c5!? en einfacht Spill.
Enzyklopedie vun de Schacherëffnungen
An der Enzyklopedie vun de Schacherëffnungen ass d'Keres-Verdeedegung ënner dem Schlëssel A40 klassifizéiert.
Kargopol
Kargopol (op Russesch: Каргополь) ass eng Stad am Oblast Archangelsk am Nordwestrussesche Federatiounskrees a Russland. Si läit eng 493 km vun Archangelsk an eng 831 km vu Moskau.
Si ass de Verwaltungszentrum vum Distrikt Kargopol. Si huet Awunner (Stand ) an eng Fläch vun 13 km². Se läit um lénksen Uwänner vum Onega.
Kargopol gouf am Joer 1380 fir d'alleréischt als Kargo Pole (Карго Поле) ernimmt.
Wade-Verdeedegung
D'Wade-Verdeedegung ass eng Erëffnung vum Schachspill. Se zielt zu den Zouene Spiller an ass an den ECO-Coden ënner dem Schlëssel A41 klassifizéiert.
D'Wade-Verdeedegung fänkt mat de follgenden Zich un:
Guy Feidert
De Guy Feidert, gebuer den 22. Februar 1969, ass e lëtzebuergeschen Handballspiller.
1992 war de Feidert fir d'éischt am Kader vun der lëtzebuergescher Härenhandballnationalekipp. Hien huet fënnefmol an der Nationalekipp gespillt an dobäi 2 Goler geschoss.
Hie war e Spiller vum HB Diddeleng.
Filmpräis
E Filmpräis  ass eng Auszeechnung vun der Filmindustrie oder engem Filmfestival fir e Film oder Leit, déi un engem Film geschafft hunn, an déi eng besonnesch Prestatioun geliwwert hunn.
Als éischte Filmpräis gëtt de Photoplay Award ugesinn, dee vun der Filmfanzäitschrëft Photoplay schonn 1921 an d'Liewe geruff gouf. En huet bis 1969 existéiert an ass un déi beléiftste Schauspiller gaangen. Ee vun de weltwäit renomméiertste Filmpräisser, den Academy Award ("Oscar"), gëtt et zënter 1929 a gëtt fir eng bestëmme Performance oder Roll an engem Film verdeelt.
Als Géigestéck zum Oscar gouf 1980 den Negativpräis Golden Raspberry Award (d'"Gëllen Hammbier") an d'Liewe geruff, mat deem déi schlechtste Filmer a Schauspiller ausgezeechent ginn.
Gewënnerbestëmmung
De Gewënner vum Präis kann vun der Filmindustrie selwer, vun enger Filmfestivaljury oder duerch e Vott vum Public bestëmmt ginn.
Mercurius (Moundkrater)
De Mercurius ass en Aschlagkrater op der nordëstlecher viischter Moundsäit. Hie läit nërdlech vun der Lavafläch Lacus Spei a westlech vum grousse Krater Zeno. De Rampli ass terrasséiert a wéineg erodéiert, säin Zentrum ass flaach.
De Krater gouf 1935 vun der I.A.U. nom Mercurius, dem Gëtterbuet aus der réimescher Mythologie, genannt.
Albert Fellerich
Den Albert Fellerich ass e lëtzebuergeschen Handballspiller.
1958 war de Fellerich fir d'éischt am Kader vun der lëtzebuergescher Härenhandballnationalekipp. Hien huet sechsmol an der Nationalekipp gespillt.
Lagrange (Territoire de Belfort)
Lagrange ass eng franséisch Gemeng am Territoire de Belfort an der Bourgogne-Franche-Comté.
Dupong
Dupong ass e Familljennumm, deen als germaniséiert Form vum franséischen Dupont e Siidlungsnumm ass, am Sënn vu vun der Bréck .
Oberhoffer
Oberhoffer ass de Familljennumm vun ë. a. follgende Persounen:
Tulio Demicheli
Hien huet seng Carrière als Regisseur an Dréibuchauteur an Argentinien ugefangen. Duerno huet hien a Mexiko an a Spuenie geschafft.